
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1422 


2 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόδοση ετήσιας εισφοράς στον κλάδο ασθένειας 
από τον πόρο του αγγελιοσήμου των κλάδων των 


Ανταποκριτών Ξένου Τύπου και των Φωτοειδησε- 

ογράφων. 1 

Ψήφιση Οργανισμού Εσωτερικής Υπηρεσίας Δημοτι¬ 
κού Αθλητικού Κέντρου Δήμου Σουφλίου. 2 

Απόκτηση Ελληνικής Ιθαγένειας από τον ομογενή 
ΝΤΟΛΕΣΙΔΗ ΧΑΡΑΛΑΜΠΟΥΣ του ΣΑΒΒΑ. 3 


Κατάργηση Νομικού Προσώπου Δημοσίου Δικαίου 
και σύσταση νέου Νομικού Προσώπου Δημοσίου 
Δικαίου με την επωνυμία «13η Σχολική Επιτροπή 
3ου Ενιαίου Λυκείου Φλώρινας - 2ου ΤΕΕ - ΣΕΚ και 


ΙΕΚ». 4 

Σύσταση στο Δήμο Φλώρινας Νομικού Προσώπου 
Δημοσίου Δικαίου με την επωνυμία «26η Σχολική 

Επιτροπή 1ου ΤΕΕ Φλώρινας». 5 

Συγχώνευση Νομικών Προσώπων Δημοσίου Δικαίου 

του Δήμου Καλαμπάκας. 6 

Σύσταση Δημοτικής Επιχείρησης στον Δήμο Λειβα- 
θούς Ν. Κεφαλληνίας με την επωνυμία «Δημοτικός 
ραδιοφωνικός Σταθμός Λειβαθούς (Λειβαθώ ΡΜ, 

105.9)». 7 

Χορήγηση άδειας ασκήσεως επαγγέλματος Κοινωνι¬ 
κής Λειτουργού στην Μυλωνά Καλλιόπη του Δη- 
μητρίου κατοίκου Χαλκίδας, Κύμης και Αγ. Μαρί¬ 
νας 16. 8 

Χορήγηση άδειας ασκήσεως επαγγέλματος Κοι¬ 
νωνικής Λειτουργού στην Μουστάκα Κωνστα¬ 
ντίνα του Ευαγγέλου, κατοίκου Χαλκίδας, Απο¬ 
στολή 5. 9 


ΑΠΟΦΑΣΕΙ Σ 

Αριθ. Φ.40054/13523/961 (1) 

Απόδοση ετήσιας εισφοράς στον κλάδο ασθένειας από τον 
πόρο του αγγελιοσήμου των κλάδων των Ανταποκριτών 
Ξένου Τύπου και των Φωτοειδησεογράφων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 .Τις διατάξεις: 

α) της περ.β’του τέταρτου εδαφίου της παρ. 5 του άρ¬ 
θρου 2του Ν. 2335/1995 (Α 185). 

β) της 80088/31.10.2001 κοινής απόφασης του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Β’ 1485). 

2. Την απόφαση του Δ.Σ. του ΤΑΙΣΥΤ που λήφθηκε στην 
από 23.4.2003 (Σ.23/2003) συνεδρίαση του. 

3. Το γεγονός ότι από την παρούσα απόφαση θα προ- 
κληθεί μείωση των εσόδων των Κλάδων Κύριας Ασφάλι¬ 
σης Φωτοειδησεογράφων και Ανταποκριτών Ξένου τύπου 
κατά 135.328,20 Ευρώ και 88.377,60 Ευρώ αντίστοιχα και 
ισόποση αύξηση των εσόδων του Κλάδου Ασθένειας του 
Ταμείου, αποφασίζουμε: 

Να αποδοθεί από τον πόρο του αγγελιοσήμου των Κλά¬ 
δων των Ανταποκριτών Ξένου Τύπου και των Φωτοειδη- 
σεογράφων, που προβλέπεται από την παρ. 2 του άρθρου 
15του Ν. 1866/6.10.1989 (Α’222), στον Κλάδο Ασθένειας 
του ΤΑΙΣΥΤ ετήσια εισφορά για το έτος 2002, το ποσό της 
οποίας ανέρχεται σε 88.377,60 Ευρώ και 135.328,20 Ευ¬ 
ρώ αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 2003 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.5195 (2) 

Ψήφιση Οργανισμού Εσωτερικής Υπηρεσίας Δημοτικού 
Αθλητικού Κέντρου Δήμου Σουφλίου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν.2503/30.5.1997 (ΦΕΚ 107/Α’) «Δι¬ 
οίκηση, οργάνωση στελέχωσητης Περιφέρειας, ρύθμιση, 
θεμάτων για την τοπ. αυτοδιοίκηση και άλλες διατάξεις». 

2. Τις διατάξεις του άρθρου 14 του Ν. 2880/2001 (ΦΕΚ 
9/τΑ/30.1.2001) Πρόγραμμα Πολιτεία για την μεταρρύθ¬ 
μιση και εκσυγχρονισμό της Δημόσιας Διοίκησης και άλ¬ 
λες διατάξεις. 

3. Τις διατάξεις του άρθρου 12 του Ν. 1188/1981 «περί 
κυρώσεως του Κώδικα περί καταστάσεως προσωπικού 
Οργανισμών Τοπικής Αυτ/σης» όπως αυτό αντικαταστά- 
θηκε από τις όμοιες τις της παρ. 5 του άρθρου 8 του Ν. 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτ/ση και άλλες διατάξεις». 

4. Τις διατάξεις του Ν. 2190/1994 «Σύσταση ανεξάρτη¬ 
της αρχής για την επιλογή προσωπικού και ρύθμιση θε¬ 
μάτων Διοίκησης» όπως ισχύει με τις τροποποιήσεις του. 

5. Τις διατάξεις του άρθρου 27 του Ν. 2081/1991 με το 
οποίο προστέθηκε νέο άρθρο 29α στο Ν. 1558/1985 για 
τον έλεγχο των δαπανών που προκαλούν οι κανονιστικές 
Διοικητικές πράξεις. 

6. Τις διατάξεις του Ν. 2725/1999(ΦΕΚ Α/121/1999) 
«Ερασιτεχνικός και Επαγγελματικός αθλητισμός και άλ¬ 
λες διατάξεις». 

7. Τις διατάξεις των Π.Δ/των 50/2001 (ΦΕΚ 39/Α/ 
5.3.2001) «Καθορισμός των προσόντων διορισμού σε θέ¬ 
σεις φορέων του Δημοσίου Τομέα», 37α/1987(Φ11/ 
Α/1986) «Μερική επέκταση διατάξεων που ισχύουν για 
τους Δημοσίους Υπαλλήλους και τους Υπαλλήλους των 
άλλων Νομικών προσώπων Δημ. Δικαίου και στους Υπαλ¬ 
λήλους των Ο.Τ.Α.» και προσαρμογής στις ρυθμίσεις του 
Ν. 1586/1986 και 22/1990(ΦΕΚ 7/Α/1990) «Μερική επέ¬ 
κταση διατάξεων που ισχύουν για τους Δημοσίους Υπαλ¬ 
λήλους και τους Υπαλλήλους των άλλων Νομικών προ¬ 
σώπων Δημοσίου Δικαίου και στους Υπαλλήλους των 
Ο.Τ.Α.» όπως ισχύουν κάθε φορά. 

8. Τις διατάξεις των άρθρων 26α και 203 του Δ. Κ. Κ. (Π .Δ. 
410/95) όπως ισχύουν, 

9. Την 5/2003 απόφαση Διοικητικού Συμβουλίου του Δη¬ 
μοτικού Αθλητικού Κέντρου Δήμου Σουφλίου που αφορά 
την σύνταξη και ψήφιση του Οργανισμού Εσωτερικής 
Υπηρεσίας του Δημοτικού Αθλητικού Κέντρου Δήμου 
Σουφλίου καθώς και την αριθ. 37/2003 απόφαση του Δη¬ 
μοτικού Συμβουλίου Δήμου Σουφλίου που αφορά τη 
έγκριση της ανωτέρω απόφασης. 

10. Την 3/17/23.6.2003 γνωμοδότηση του Υπηρεσιακού 
Συμβουλίου Δημ. Υπαλλήλων Ν. Έβρου. 

11. Την 4308/6.7.2001 (ΦΕΚ 917/Β/2001) απόφαση του 
Γενικού Γραμματέα Περιφέρειας «Περί εξουσιοδότησης 
υπογραφών», αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Δημοτικού Αθλητικού Κέντρου Δήμου Σουφλίου όπως πα¬ 
ρακάτω: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ ΤΟΥΔ.Α.Κ. ΣΟΥΦΛΙΟΥ 

Οι Υπηρεσίες του Δημοτικού Αθλητικού Κέντρου Σου¬ 
φλίου λειτουργούν σε επίπεδο τμήματος με γραφεία. 


1. Διοικητικών και Οικονομικών Υπηρεσιών. 

2. Συντήρησης και κατασκευής Αθλητικών Εγκαταστά¬ 
σεων. 

3. Αθλητικών και Πολιτιστικών Δραστηριοτήτων 

Άρθρο 2 

ΑΡΜΟΔΙΟΤΗΤΕΣ ΤΜΗΜΑΤΟΣ- 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Φροντίζει για την έγκαιρη και σωστή υλοποίηση των 
αποφάσεων του Δ.Σ. 

2. Εισηγείται στο Δ. Σ. για τη στελέχωση με προσωπικό 
του τμήματος του και για την απόδοση των προγραμμά¬ 
των Αθλητισμού. 

3. Έχει την ευθύνη για την πιστή εφαρμογή του Κανονι¬ 
σμού λειτουργίας του Δ.Α.Κ. 

4. Έχει την ευθύνη για την ομαλή λειτουργία, τάξη και 
καθαριότητα του Δ.Α.Κ. σε θέματα συντήρησης-καθαριό- 
τητας. 

5. Ασκεί κάθε αρμοδιότητα η ενέργεια που του ανατίθε¬ 
ται από το Δ. Σ. με απόφαση του. 

6. Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

7. Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση Προγράμματος Λειτουρ¬ 
γίας Προπονήσεων Αθλητικών Σωματείων. 

8. Σε συνεννόηση με τον συντηρητή χλοοτάπητα καθα¬ 
ρίζει τις προπονήσεις του ποδοσφαιρικού τμήματος. 

9. Εισηγείται στο Δ.Σ. για την παραχώρηση των εγκατα¬ 
στάσεων για τη διεξαγωγή Αθλητικών και Πολιτιστικών εκ¬ 
δηλώσεων. 

10. Ενημερώνει την Διοίκηση για τις ελλείψεις διαφό¬ 
ρων Αθλητικών οργάνων και λοπτών ειδών συντήρησης 
και καθαριότητας. 

11. Φροντίζει και ελέγχει όλες τις Αθλητικές εγκαταστά¬ 
σεις που περιβάλουντο Δ.Α.Κ. 

12. Σε περπττωση ατυχήματος η υγειονομικού επεισο¬ 
δίου οφείλει να εξασφαλίζει τα μέσα και τις διαδικασίες 
για άμεση μεταφορά σε ανάλογο Νοσοκομείο όσων 
έχουν ανάγκη, καθώς και την καταλληλότητα και συνεχή 
ετοιμότητα του Υγειονομικού υλικού. 

13. Εισηγείται στο Δ. Σ. όλα τα θέματα και μετέχει στις 
συνεδριάσεις χωρίς ψήφο 

Άρθρο 3 

ΑΡΜΟΔΙΟΤΗΤΕΣ ΓΡΑΦΕΙΟΥ ΔΙΟΙΚΗΤΙΚΩΝ 
ΟΙΚΟΝΟΜΙΚΩΝ ΥΠΗΡΕΣΙΩΝ ΚΑΘΗΚΟΝΤΑ ΥΠΑΛΛΗΛΩΝ 

1. Χειρίζεται τα θέματα που έχουν σχέση με τους εργα¬ 
ζόμενους στο Δ.Α.Κ. 

2. Τηρεί ενημερωμένους μ’ όλα τα απαραίτητα στοιχεία 
τους Υπηρεσιακούς Ατομικούς Φακέλους των εργαζομέ¬ 
νων στο Δ.Α.Κ. 

3. Χορηγεί ύστερα από αίτηση πιστοποιητικά σε άτομα 
που έχουν σχέση με το Δ.Α.Κ. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία με 
τους Προϊσταμένους των άλλων γραφείων. 

5. Ευθύνεται για την έγκαιρη και σωστή εφαρμογή της 
Εργατικής Νομοθεσίας σε ότι αφορά τους εργαζόμενους 
στο Δ.Α.Κ., εισηγούμενος ανάλογα στο Δ. Σ. 

6. Εγκρίνει τις άδειες των εργαζομένων του Νομικού 
προσώπου. 

7. Ελέγχει τις κάρτες παρουσίας των εργαζομένων και 
ενημερώνει το Δ.Σ. για κάθε απουσία η ανωμαλία. 

8. Φροντίζει για την έγκαιρη σύνταξη, αναμόρφωσητου 
ετήσιου Προϋπολογισμού σύμφωνα με τις διατάξεις που 
ισχύουν για τα Ν ΠΔΔ των ΟΤΑ καθώς και για την έγκαιρη 
σύνταξη του ετήσιου Απολογισμού. 

9. Παρακολουθεί την κίνηση Εσόδων-Εξόδων του 
Δ.Α.Κ. κατά τομέα δραστηριότητας και ενημερώνει έγκαι¬ 
ρα τις ενδιαφερόμενες Υπηρεσίες και το Δ. Σ. 

10. Προσδιορίζει τις τακτικές ανάγκες του Δ.Α.Κ. σε 
ετήσια βάση και προβαίνει στην προμήθεια διαφόρων υλι¬ 
κών. 

11. Διενεργεί διαγωνισμό για μισθώσεις εκμισθώσεις, 
προμήθειες που αφορούν το Δ.Α.Κ σύμφωνα με τις δια¬ 
τάξεις που ισχύουν για τα ΝΠΔΔτων ΟΤΑ. 

12. Φροντίζει για την σύνταξη, προώθηση και έγκριση 
διαφόρων ενταλμάτων. 

13. Φροντίζει για την είσπραξη διαφόρων πόρων του 
Δ.Α.Κ. 

14. Φροντίζει για την μισθοδοσία και λοιπές παροχές 
στους εργαζομένους. 

15. Φροντίζει για τις πληρωμές διαφόρων προμηθειών - 
έργων και διαφόρων τελών, φόρων χαρτοσήμου, ΙΚΑ 
κ.λ.π. σύμφωνα με τις διατάξεις περί ΝΠΔΔτων ΟΤΑ. 

16. Παραλαμβάνει και φυλάσσει το υλικό που προορίζε¬ 
ται για το Δ.Α.Κ. 

17. Φροντίζει για την διανομή του υλικού σύμφωνα με 
τον προορισμό του. 

18. Προβαίνει στην καταστροφή και εκποίηση του άχρη¬ 
στου υλικού. 

19. Τηρεί τα απαιτούμενα βιβλία κλπ. σύμφωνα με τις 
διατάξεις περί ΝΠΔΔτων ΟΤΑ. 

20. Συνεργάζεται με τα άλλα γραφεία σε θέματα συ- 
ναρμοδιότητας. 

21. Φροντίζει για τον εξοπλισμό με τα απαραίτητα και 
κατάλληλα μέσα του Δ.Α.Κ. για την άμεση παροχή υγειο¬ 
νομικής περίθαλψης στους ευρισκόμενους στους χώ¬ 
ρους του Δ.Α.Κ. 

22. Έχει την δυνατότητα να εξουσιοδοτήσει εγγράφως 
κάποιον υπάλληλο του γραφείου του για την διεκπεραίω¬ 
ση οποιοσδήποτε εργασίας. 

Άρθρο 4 

ΑΡΜΟΔΙΟΤΗΤΕΣ ΓΡΑΦΕΙΟΥ ΣΥΝΤΗΡΗΣΗΣ ΚΑΙ 
ΚΑΤΑΣΚΕΥΗΣ ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 
ΚΑΘΗΚΟΝΤΑ ΥΠΑΛΛΗΛΩΝ 

1. Εισηγείται στο Δ. Σ. για την εκτέλεση συντήρησης η 
κατασκευής και υπολογίζει τις αιτούμενες δαπάνες. 

2. Παρακολουθεί την εκτέλεση της συντήρησης η κατα¬ 
σκευής απολογιστικά η Εργολάβο Δημοσίων Έργων η 
Εμπειροτέχνη, όπως προβλέπεται από τις σχετικές διατά¬ 
ξεις για τα Δημόσια έργα. 

3. Επιβλέπειτις εργασίες μαζί με τον υπεύθυνο του Δ. Σ. 

4. Ευθύνεται για την φύλαξη, συντήρηση, επισκευή του 
υλικού και των μέσων Εξοπλισμού του Δ.Α.Κ. 

5. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την Προμή¬ 
θεια τους σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του Γραφείου του και εισηγείται σχετικά στο 
Δ.Σ. 

8. Φροντίζει για την αναζήτηση των απαιτούμενων στα¬ 
τιστικών στοιχείων για ότι αφορά την συντήρηση των 
εγκαταστάσεων και του υλικού. 


9. Συνεργάζεται με άλλο Γ ραφεία για θέματα συναρμο- 
διότητας. 

10. Φροντίζει και έχει την ευθύνη για την συντήρηση 
όλων των εγκαταστάσεων ενός Δ.Α.Κ. και συγκεκριμένα: 

-Των κτιριακών εγκαταστάσεων 

-Τ ων ηλεκτρολογικών εγκαταστάσεων 

-Των υδραυλικών και θερμουδραυλικών εγκαταστάσεων 

-Των υπαίθριων εγκαταστάσεων 

-Των ξυλουργικών εγκαταστάσεων 

-Των χλοοταπήτων 

-Των κήπων - παρτεριών 

-κλάδεμα - κόψιμο χόρτων - λίπανση - ράντισμα - σκάψιμο 

11. Την ευθύνη της χάραξης γραμμών σε οποιοδήποτε 
αγωνιστικό χώρο έχει το εν λόγω Γ ραφείο. 

12. Στα γήπεδα ποδοσφαίρου με χόρτο που μετά από 
μια η περισσότερες χρήσεις οι γραμμές σβήνονται εντε¬ 
λώς και χρειάζεται ράμμα και μέτρηση των αποστάσεων, 
τότε την εργασία αυτή την κάνει το εν λόγω Γ ραφείο. 

13. Σε συνεννόηση με τον συντηρητή χλοοτάπητα κα¬ 
θορίζει τις προπονήσεις των ποδοσφαιρικών σωματείων. 

Κάθε εργασία, τροποποίηση, αλλαγή, επέκταση μηχα¬ 
νολογικού, ηλεκτρολογικού υδραυλικής εγκατάστασης 
του σχεδίου του Δ.Α. Κ. γίνεται σύμφωνα με τις διατάξεις 
του Π.Δ/τος410/1995(Δ.Κ.Κ.). 

Μόνο μια φορά τον χρόνο τουλάχιστον θα πρέπει να 
υπάρχει έλεγχος λειτουργίας των μηχανολογιών εγκατα¬ 
στάσεων από αρμόδιο μηχανικά της Τεχνικής Υπηρεσίας 
του Δήμου και ελλείψει Αϊτής από την αρμόδια Υπηρεσία 
της Περιφερείας. 

Όπου λειτουργούν καυστήρες, λέβητες, ΒΟΙΕΙΈΒ, υπο¬ 
χρεωτικά θα γίνει συντήρηση τουλάχιστον δυο φορές τον 
χρόνο α) είτε από υπάλληλο αντίστοιχης ειδικότητας β) εί¬ 
τε από ειδικό ιδιωτικό συνεργείο συντήρησης και θα δια¬ 
κόπτεται η λειτουργία του Γυμναστήριου μετά από εισή¬ 
γηση του αρμοδίου υπάλληλο. 

Άρθρο 5 

ΑΡΜΟΔΙΟΤΗΤΕΣ ΓΡΑΦΕΙΟΥ 
ΑΘΛΗΤΙΚΩΝ ΚΑΙ ΠΟΛΙΤΙΣΤΙΚΩΝ 
ΔΡΑΣΤΗΡΙΟΤΗΤΩΝ ΚΑΘΗΚΟΝΤΑ ΥΠΑΛΛΗΛΩΝ 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άσκησης. 

2. Διοργάνωση Αθλητικών και Πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

3. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση η βελτίωση η αλλαγή αυτών. 

4. Εισήγηση προς την Διοίκηση για την δημιουργία νέων 
Αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποίη¬ 
ση των υπαρχόντων αθλητικών χώρων. 

5. Συντονισμός παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
λοιπών αθλητικών εκδηλώσεων. 

6. Συνεργασία με τα αθλητικά Σωματεία και συλλόγους 
του Δήμου και παροχή κάθε δυνατής βοήθειας στη λει¬ 
τουργία αυτών. 

7. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές Φυ¬ 
σικής Αγωγής των σχολείων. 

8. Προγραμματισμός και οργάνωση αθλητικών και πολιτι¬ 
στικών εκδηλώσεων σχετικών με τα προγράμματα που υλο¬ 
ποιείτο Νομικό πρόσωπο με σκοπό τη διάδοση και την ανά¬ 
πτυξη του αθλητικού πνεύματος σε όλους τους δημότες. 

9. Μέριμνα για την καλή λειτουργία των αιθουσών γυ¬ 
μναστικής και των χώρων άθλησης. 

10. Ευθύνη για την καλή λειτουργία και απόδοση της 
υλικοτεχνικής υποδομής των αιθουσών, καθώς επίσης και 
ο εντοπισμός τυχόν ελλείψεων και βλαβών του εξοπλι¬ 
σμού γενικότερα. 

11. Φροντίδα για την εφαρμογή κανονισμών διεξαγω¬ 
γής των διάφορων αθλημάτων της αρμοδιότητας τους. 

12. Μέριμνα για την αποφυγή ατυχημάτων κατά την 
ώρα άθλησης των αθλουμένων στα τμήματα τους. 

13. Παροχή πρώτων βοηθειών, περίθαλψης, αντιμετώ¬ 
πιση εκτάκτων περιστατικών (κακώσεων, τραυματισμών 
κ.λ.π.) όλων των αθλουμένων εντός των χώρων άθλησης. 

14. Τήρηση ατομικών καρτελών των αθλουμένων και 
σημείωση των επιδόσεων τους. 

15. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεων του Δ.Α.Κ. (διοργάνω¬ 
ση συνεντεύξεων τύπου, προετοιμασία και επιμέλεια αρ- 
θρογραφίες, συνεργασία με Μ.Μ.Ε. κ.α.). 

16. Ενημέρωση του κοινού πάνω στην αποστολή και 
στις εκδηλώσεις του Νομικού προσώπου και προβολή 
τους με κάθε πρόσφορο μέσω. 

17. Μέριμνα για την προβολή και διαφήμιση όλων των 
αθλητικών και πολιτιστικών εκδηλώσεων καθώς και έκδο¬ 
ση, διακίνηση και διάθεση ενημερωτικού υλικού στους 
Δημότες που έχουν σχέση με αυτές (προγράμματα, αφί- 
σες). 

Άρθρο 6 

ΣΤΕΛΕΧΩΣΗ ΤΟΝ ΥΠΗΡΕΣΙΩΝ 
ΤΟΥ ΝΟΜΙΚΟΥ ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ 
ΔΗΜΟΤΙΚΟ ΑΘΛΗΤΙΚΟ ΚΕΝΤΡΟ ΣΟΥΦΛΙΟΥ 

-Οι θέσεις των κατηγοριών ΠΕ, ΤΕ, και ΔΕ κατατάσσο¬ 
νται στους βαθμούς, Δ’ (Εισαγωγικός), Γ’, Β’ και Α’ (κατα¬ 
ληκτικός). 

-Οι θέσεις της κατηγορίας ΥΕ κατατάσσονται στους 
βαθμούς, Ε’ (εισαγωγικός) Δ, Γ, Β. (καταληκτικός). 

-Τα προσόντα διορισμού των θέσεων περιγράφονται 
στα Π.Δ.τα 50/01 37α/87 και 22/90. 

-Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΕ 


ΚΛΑΔΟΣ 


ΘΕΣΕΙΣ 


ΠΡΟΒΛΕΠΟΜΕΝΕΣ 

ΠΕ 

ΔιοικητικόςΟικονομικός 

1 

ΠΕ 

Καθηγητών Φυσ. Αγωγή 

3 


ΣΥΝΟΛΑ 

4 



ΚΑΤΗΓΟΡΙΑ ΤΕ 

ΤΕ 

Μηχανικών τεχν/ων 



Πολιτ. Μηχανικών 

1 

ΤΕ 

Φυσιοθεραπευτριών 

2 

ΤΕ 

Τεχνολόγων ΤΕ Γεωπόνων 

1 


ΣΥΝΟΛΑ 

4 



ΚΑΤΗΓΟΡΙΑ ΔΕ 

ΔΕ 

Διοικητικών Γ ραμματέων 

2 

ΔΕ 

Τεχνικών Υδραυλικού 

3 


ΣΥΝΟΛΑ 5 


ΚΑΤΗΓΟΡΙΑ ΥΕ 
ΥΕ Κλητήρων Φυλάκων 

Νυχτοφυλάκων 

Γεν. Καθηκόντων 4 

ΥΕ Προσωπικού Καθαριότητας 2 

ΣΥΝΟΛΑ 6 

Προσωποπαγείς θέσεις 

- Προβλέπονται τρεις (3) θέσεις διαφορών ειδικοτήτων 
για την αντιμετώπιση εποχικών, περιοδικών, η πρόσκαι¬ 
ρων αναγκών (αρθ. 18παρ. 12 Ν. 2503/1997). 

Άρθρο7 

Ο Προϊστάμενος του τμήματος προέρχεται από τους 
κλάδους 

- ΠΕ Διοικητικού - Οικονομικού και εκλείψει αυτού 

- ΤΕ Διοικητικού - Λογιστικού και ελλείψει αυτού 

- ΔΕ Διοικητικού - Γραμματέων. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη δικαιώματα, τις άδει¬ 
ες, τις μεταβολές υπηρεσιακής κατάστασης, το προβάδι¬ 
σμα, τις ηθικές αμοιβές, τα Πειθαρχικά αδικήματα, τη λύ¬ 
ση της Υπαλληλικής σχέσης και την ιατροφαρμακευτική 
περίθαλψη των υπαλλήλων, εφαρμόζονται οι εκάστοτε 
Νομοθετικές διατάξεις. 

Άρθρο 9 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του Προϋ¬ 
πολογισμού του Οικ. έτους 2003 ο οποίος ενισχύεται από 
τους Κ.Α.Π. ύψους 352.164,34 Ευρώ περίπου,εφόσον 
προσληφθούν όλοι για τα επόμενα Οικονομικά έτη, το 
ύψος της δαπάνης δεν μπορεί να προσδιοριστεί. 

Άρθρο 10 

Η ισχύς του παρόντος Οργανισμού αρχίζει από την δη¬ 
μοσίευση του στην Εφημερίδα της Κυβέρνησης. Το προ¬ 
σωπικό που υπηρετεί κατά την δημοσίευση του παρό¬ 
ντος, εντάσσεται στις θέσεις του Ο.Ε.Υ. που έχουν υπο¬ 
χρεωτικά δημιουργηθεί γι’αυτό. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αλεξανδρούπολη, 15 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΔΑΝΙΗΛΟΥΔΗ 
-♦- 

(3) 

Απόκτηση Ελληνικής Ιθαγένειας από τον ομογενή ΝΤΟ- 
ΛΕΣΙΔΗ ΧΑΡΑΛΑΜΠΟΥΣ του ΣΑΒΒΑ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 9557/2003 απόφαση του ΓΕΝΙΚΟΥ ΓΡΑΜΜΑΤΕΑ 
ΠΕΡΙΦΕΡΕΙΑΣ ΑΝ. ΜΑΚ. ΘΡΑΚΗΣ η οποία εκδόθηκε σύμ¬ 
φωνα με τις διατάξεις του Ν 2790/2000, όπως τροποποιή¬ 
θηκε με τον Ν 2910/2001 και την σχετική περί μεταβίβα¬ 
σης αρμοδιοτήτων απόφαση του, γίνεται αποδεκτή η από 
3.9.2002 αίτηση περί απόκτησης της ΕΛΛΗΝΙΚΗΣ ΙΘΑΓΕ¬ 
ΝΕΙΑΣ του ομογενούς ΝΤΟΛΕΣΙΔΗ ΧΑΡΑΛΑΜΠΟΥΣ του 
ΣΑΒΒΑ και εξελληνισμού του επωνύμου του σε ΔΟΛΕΣΙ- 
ΔΗ. 

2. Με την 9555/033 απόφαση του ΓΕΝΙΚΟΥ ΓΡΑΜΜΑ¬ 
ΤΕΑ ΠΕΡΙΦΕΡΕΙΑΣ ΑΝ. ΜΑΚ-ΘΡΑΚΗΣ η οποία εκδόθηκε 
σύμφωνα με τις διατάξειςτου Ν. 2790/2000, όπωςτροπο- 
ποιήθηκε με τον Ν. 2910/2001 αποδεκτή η από 5.7.2001 
αίτηση περί απόκτησης της ΕΛΛΗ ΝΙΚΗΣ ΙΘΑΓΕΝΕΙΑΣ του 
ομογενούς ΣΑΚΑΛΙΤΖΕ ΓΕΩΡΓΙΟΥ του ΑΘΑΝΑΣΙΟΥ και 
του ανηλίκου τέκνου του και εξελληνισμού του επωνύμου 
σε ΣΑΚΑΛΙΔΗ. 

3. Μετην 9650/03 απόφαση του ΓΕΝΙΚΟΥ ΓΡΑΜΜΑΤΕΑ 
ΠΕΡΙΦΕΡΕΙΑΣ ΑΝ. ΜΑΚ.- ΘΡΑΚΗΣ η οποία εκδόθηκε σύμ¬ 
φωνα με τις διατάξειςτου Ν. 2790/2000, όπως τροποποι¬ 
ήθηκε με τον Ν. 2910/2001 γίνεται αποδεκτή η από 28.6. 
2001 αίτηση περί απόκτησης της ΕΛΛΗΝΙΚΗΣ ΙΘΑΓΕΝΕΙ- 
ΑΣτου ομογενούς ΜΟΣΙΝΙΑΝ ΓΚΡΕΤΑτου ΛΕΒΟΝ. 

Καβάλα, 18 Σεπτεμβρίου 2003 

Με εντολή Γενικού Γραμματέα Περιφέρειας 
Η Διευθύντρια 
Ε. ΚΛΑΔΟΥ 

-♦- 

Αριθ. 6392 (4) 

Κατάργηση Νομικού Προσώπου Δημοσίου Δικαίου και 
σύσταση νέου Νομικού Προσώπου Δημοσίου Δικαίου 
με την επωνυμία «13η Σχολική Επιτροπή 3ου Ενιαίου 
Λυκείου Φλώρινας - 2ου ΤΕΕ - ΣΕΚ και ΙΕΚ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 «Δη¬ 
μοτικός και Κοινοτικός Κώδικας». 

2. Τις διατάξειςτου Ν. 2539/97 καιτου άρθρου 27του Ν. 
2081/92. 

3. Την 10945/1999 απόφαση για την σύσταση Ν.Π.Δ.Δ. 
στον Δήμο Φλώρινας με την επωνυμία «13η Σχολική Επι¬ 
τροπή 3ου Ενιαίου Λυκείου Φλώρινας-ΐο ΤΕΕ- 2ο ΤΕΕ- 
ΣΕΚ και ΙΕΚ». 

4. Την 309/2003 απόφαση Διοικητικού Συμβουλίου Φλώ¬ 
ρινας. 

5. Την 4196/20.7.2001 εξουσιοδοτική απόφαση (ΦΕΚ 
988/30.7.2001/τ. Β’), αποφασίζουμε: 

1. Καταργούμε το Ν.Π.Δ.Δ. με την επωνυμία «13η Σχο¬ 
λική Επιτροπή 3ου Ενιαίου Λυκείου Φλώρινας 1ου ΤΕΕ- 
2ου ΤΕΕ-ΣΕΚ και ΙΕΚ», που έχει συσταθεί με την 10945/ 
25.12.1999 απόφασή μας. 

2. Συστήνουμε νέο Ν.Π.Δ.Δ. στον Δήμο Φλώρινας για 
την καλύτερη λειτουργία με την επωνυμία «13η Σχολική 
Επιτροπή 3ου Ενιαίου Λυκείου Φλώρινας - 2ου ΤΕΕ-ΣΕΚ 
και ΙΕΚ». 

3. Σκοπός του Ν.Π.Δ.Δ.είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτιριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και εφο¬ 
διασμός των σχολικών μονάδων με έπιπλα και σκεύη, με 
βιβλία για την σχολική βιβλιοθήκη και γενικά όλα τα μέσα 


που είναι απαραίτητα για τη λειτουργία τους και γενικό¬ 
τερα η λήψη όλωντων μέτρων που κρίνονται αναγκαία για 
την στήριξη της διοικητικής λειτουργίας των σχολικών μο¬ 
νάδων. 

4. Πόροι του Νομικού Προσώπου είναι: 

α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το τυχόν αντίτιμο παρεχόμενων 
πραγμάτων ή υπηρεσιών. 

ε) Πρόσοδοι από την περιουσία του. 

5. Περιουσία: Όλη η ακίνητη και κινητή περιουσία που 
ανήκει στο 3ο Ενιαίο Λύκειο, 2ο Τ.Ε.Ε., ΣΕΚ και ΙΕΚ Φλώ¬ 
ρινας. 

6. Το παραπάνω Ν.Π.Δ.Δ. εκπροσωπείται στα Δικαστή¬ 
ρια και σε κάθε δημόσια αρχή από τον Πρόεδρο του Δ. Σ. 
και όταν αυτός απουσιάζει ή κωλύεται από τον αντιπρόε¬ 
δρο. 

7. Από τις διατάξεις αυτής της απόφασης δεν προκα- 
λείται δαπάνη σε βάρος του προϋπολογισμού του Δήμου 
Φλώρινας. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Φλώρινα, 15 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 

-♦- 

Αριθ. 6455 (5) 

Σύσταση στο Δήμο Φλώρινας Νομικού Προσώπου Δημο¬ 
σίου Δικαίου με την επωνυμία «26η Σχολική Επιτροπή 
1 ου ΤΕΕ Φλώρινας» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 «Δη¬ 
μοτικός και Κοινοτικός Κώδικας» 

2. Τις διατάξεις του άρθρου 1 παρ. 2 του Ν.2503/97 «Δι¬ 
οίκηση, Οργάνωση, στελέχωση της Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις». 

3. Την 310/2003 απόφαση Διοικητικού Συμβουλίου Φλώ¬ 
ρινας. 

4. Την4196/20.7.2001 εξουσιοδοτική απόφαση Γ. Γ. Πε¬ 
ριφέρειας Δυτικής Μακεδονίας (ΦΕΚ 988/30.7.2001/τ. 
Β’), αποφασίζουμε: 

1. Συστήνουμε στον Δήμο Φλώρινας Ν.Π.Δ.Δ. με την 
επωνυμία «26η Σχολική Επιτροπή 1ου ΤΕΕ Φλώρινας» 

2. Σκοπός του Ν.Π.Δ.Δ.είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτιριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και εφο- 

διασμός των σχολικών μονάδων με έπιπλα και σκεύη, με 
βιβλία για την σχολική βιβλιοθήκη και γενικά άλατα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
την στήριξη της διοικητικής λειτουργίας των σχολικών μο¬ 
νάδων. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το τυχόν αντίτιμο παρεχόμενων 
πραγμάτων ή υπηρεσιών. 

ε) Πρόσοδοι από την περιουσία του. 

4. Περιουσία: Όλη η ακίνητη και κινητή περιουσία του 
κτιριακού συγκροτήματος που ανήκει στο Ιο Τ.Ε.Ε. 

5. Το Νομικό Πρόσωπο εκπροσωπείται στα Δικαστήρια 
και σε κάθε δημόσια αρχή από τον Πρόεδρο του Δ. Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

6. Από τις διατάξεις αυτής της απόφασης δεν προκα- 
λείται δαπάνη σε βάρος του προϋπολογισμού του Δήμου 
(άρθρο 27 Ν.2061/92). 

Η απόφαση αυτή να δημοσιευθεί στην εφημερίδα της 
Κυβερνήσεως. 

Φλώρινα, 15 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 

-Φ- 

Αριθ. 12224 (6) 

Συγχώνευση Νομικών Προσώπων Δημοσίου Δικαίου του 
Δήμου Καλαμπάκας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν.2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 203 παρ. 6 του Π.Δ. 410/95 
(ΦΕΚ231 Α’) του Δ.Κ.Κ. 

3. Την 220/2003 απόφαση του Δημοτικού Συμβουλίου 
του Δήμου Καλαμπάκας με την οποία εγκρίνεται η συγ¬ 
χώνευση των Νομικών Προσώπων του Δήμου, Α’ Β’ και Γ’ 
Δημοτικός Παιδικός Σταθμός Δήμου Καλαμπάκας σε ένα 
ενιαίο Νομικό Πρόσωπο με την Επωνυμία «Οργανισμός 
Παιδικών Σταθμών Δήμου Καλαμπάκας». 

4. Τις διατάξεις του άρθρου 29 Α του Ν. 1558/1985 το 
οποίο προστέθηκε με το άρθρο 27 του Ν. 2081/92 (ΦΕΚ 
154 Α'), όπως αυτό τροποποιήθηκε με το άρθρο 1 του Ν. 
2469/97 (ΦΕΚ 38’). 

5. Τους σχετικούς φακέλλους. 

6. Την2106/10.5.2001 (ΦΕΚ597τ. Β'/21.5.2001) απόφα¬ 
ση του Γενικού Γραμματέα Περιφέρειας Θεσσαλίας για 
εξουσιοδότηση υπογραφής στον Δ/ντή της Υπηρεσίας 
μας με εντολή Γενικού Γραμματέα Περιφέρειας Θεσσα¬ 
λίας, αποφασίζουμε: 

Τη συγχώνευση των Νομικών Προσώπων του Δήμου 
Καλαμπάκας Α', Β' και Γ Δημοτικός Παιδικός Σταθμός Κα¬ 
λαμπάκας σε ένα ενιαίο Νομικό Πρόσωπο Δημοσίου Δι¬ 


καίου με την Επωνυμία «Οργανισμός Παιδικών Σταθμών 
Δήμου Καλαμπάκας». 

Από τη δημοσίευση της απόφασης αυτής στην εφημε¬ 
ρίδα της Κυβέρνησης το νέο Νομικό Πρόσωπο, υποκαθί¬ 
σταται αυτοδικαίως και χωρίς άλλη διατύπωση σε όλα εν 
γένει τα δικαιώματα και τις υποχρεώσεις των συγχωνευ- 
θέντων Νομικών Προσώπων εξομοιούμενο με καθολικό 
διάδοχο. 

Οι θέσεις του προσωπικού που υπηρετεί στα παραπάνω 
συγχωνευθέντα Νομικά Πρόσωπα μεταφέρονται αυτοδι¬ 
καίως στο νέο Νομικό Πρόσωπο «Οργανισμός Παιδικών 
Σταθμών Δήμου Καλαμπάκας». 

Στις θέσεις αυτές με απόφαση του Διοικητικού Συμβου¬ 
λίου εντάσσεται το προσωπικό με την ίδια σχέση με την 
οποία υπηρετούσε στα συγχωνευόμενα Νομικά Πρόσω¬ 
πα. 

Τυχόν εκκρεμείς δίκες συνεχίζονται από το ανωτέρω 
νέο Νομικό Πρόσωπο χωρίς καμία ειδικότερη διατύπωση 
για τη συνέχιση από αυτό. 

Το Νομικό Πρόσωπο θα χρησιμοποιεί σφραγίδα που κυ¬ 
κλικά θα φέρει χαραγμένες τις λέξεις «ΕΛΛΗΝΙΚΗ ΔΗ¬ 
ΜΟΚΡΑΤΙΑ», την Επωνυμία του Ν.Π. «ΟΡΓΑΝΙΣΜΟΣ ΠΑΙ¬ 
ΔΙΚΩΝ ΣΤΑΘΜΩΝ ΔΗΜΟΥ ΚΑΛΑΜΠΑΚΑΣ» και στο μέσον 
το Εθνόσημο. 

Από την απόφαση αυτή δεν προκαλείται δαπάνη. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Τρίκαλα, 11 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣΙΛΕΙΟΣ ΤΣΑΤΣΑΓΙΑΣ 

-Φ- 

Αριθ. 5507 (7) 

Σύσταση Δημοτικής Επιχείρησης στον Δήμο Λειβαθούς 
με την επωνυμία «Δημοτικός ραδιοφωνικός Σταθμός 
Λειβαθούς (Λειβαθώ ΡΜ, 105.9)». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 277 - 284 του Π.Δ/τος 
410/95 (Δ.Κ.Κ.), όπως ισχύουν μετά τις τροποποιήσεις 
του άρθρου 11 .Ν. 2503/97. 

2. Τις διατάξεις των άρθρων 1-6 Ν. 2503/97 «Διοίκηση, 
οργάνωση, στελέχωση της περιφέρειας, ρύθμιση θεμά¬ 
των για την Τοπική αυτοδιοίκηση και άλλες διατάξεις» . 

3. Την 12321/13.7.2000 (ΦΕΚ 883/Β/2000) απόφαση της 
Γενικής Γραμματέως Περιφέρειας Ιονίων Νησιών «περί 
ανάθεσης άσκησης αρμοδιοτήτων και παροχή εξουσιο¬ 
δότησης υπογραφής». 

4. Την 25027/9.4.1984 απόφαση Υπουργού Εσωτερικ- 
κών (ΦΕΚ 244 τ.Β'), όπως τροποποιήθηκε με την παραγ. 
13 άρθρου 5 Ν. 2307/95. 

5. Το 25/1988 Π.Δ/γμα «όροι και προϋποθέσεις για την 
ίδρυση τοπικών ραδιοφωνικών σταθμών, διαδικασία χο¬ 
ρήγησης, ανανέωσης και ανάκλησης των σχετικών αδει¬ 
ών κ.λπ.». 

6. Την 33/28.1.2003 απόφαση του Δημοτικού Συμβουλί¬ 
ου Λειβαθούς με την οποία ενέκρινε την ίδρυση Δημοτι¬ 
κού ραδιοφωνικού Σταθμού. 

7. Την 144/9.8.2003 απόφαση του Δημοτικού Συμβουλίου 
Δήμου Λειβαθούς με την οποία εγκρίθηκε η συνταχθείσα 
απότηνΤΕΔΚ.ΚΙ τεχνοοικονομική μελέτη σκοπιμότητας και 
αποφασίζεται η σύσταση Δημοτικής Επιχείρησης με την 
επωνυμία «Δημοτικός Ραδιοφωνικός Σταθμός Λειβαθούς 
(Λειβαθώ ΡΜ, 105.9»), αποφασίζουμε: 

1. Συνιστούμε: Δημοτική Επιχείρηση στον Δήμο Λειβα- 
θούς Ν. Κεφαλληνίας με την επωνυμία «Δημοτικός Ραδιο¬ 
φωνικός Σταθμός Λειβαθούς (Λειβαθώ Ρ.Μ. 105.9)» ως ίδιο 
νομικό πρόσωπο ιδιωτικού δικαίου που διέπεται από τις δια¬ 
τάξεις των άρθρων 277-284 του Δημοτικού και Κοινοτικού 
Κώδικα Π.Δ/γμα 410/95. 

2. Σκοποί της Επιχείρησης: 

Σκοπός της Επιχείρησης είναι η ίδρυση, εγκατάσταση και 
λειτουργία Ραδιοφωνικού Σταθμού και συγκεκριμένα οι 
στόχοι της Επιχείρησης είναι: 

Α) Η ενημέρωση για θέματα της επικαιρότητας. 

Β) Η ευαισθητοποίηση και δραστηριοποίηση των Δημο¬ 
τών και ιδιαιτέρως των νέων. 

Γ) Η ενημέρωση των κατοίκων για τις δραστηριότητες και 
τις πρωτοβουλίες του Δήμου. 

Δ) Η δημοσιοποίηση και επίλυση των καθημερινών προ¬ 
βλημάτων του πολίτη. 

Ε) Η παροχή πλήρους και έγκυρης πληροφόρησης σε 
επαγγελματικούς και κοινωνικούς φορείς για θέματα του 
ενδιαφέροντος τους (εθνικά, κοινοτικά προγράμματα 
κ.λ.π.) 

Στ) Η προβολή των πολιτιστικών γεγονότων, συνεδρίων 
και γενικών εκδηλώσεων, που πραγματοποιούνται σε τοπι¬ 
κό επίπεδο αλλά και σε επίπεδο Νομού. 

Ζ) Η προβολή της πολιτιστικής κληρονομιάς και του σύγ¬ 
χρονου πολιτιστικού «γίγνεσθαι» της Λειβαθούς. 

Η) Η διοργάνωση συναυλιών - εκδηλώσεων. 

θ) Η προβολή δημιουργών και γενικώς ατόμων και ομά¬ 
δων, που κατάγονται από τη Λειβαθώ και έχουν διακριθεί σε 
διάφορους τομείς. 

I) Η συμβολή στην ψυχαγωγία και την διασκέδαση των πο¬ 
λιτών. 

ΙΑ) Η προβολή/διαφήμιση των επιχειρήσεων της Λειβα- 
θούς και του Νομού γενικότερα. 

3. Διοίκηση της Επιχείρησης. 

Η Δημοτική Επιχείρηση «Δημοτικός Ραδιοφωνικός 
Σταθμός Λειβαθούς» θα διοικείται από πενταμελές (5 με- 
λές) Διοικητικό Συμβούλιο, τα μέλη του οποίου ορίζονται 
με τους αναπληρωτές τους από το Δημοτικό Συμβούλιο. 
Από τα μέλη αυτά τουλάχιστον δύο (2) θα είναι αιρετοί 
εκπρόσωποι του Δήμου, ένα (1) θα είναι εκπρόσωπος 
των εργαζομένων, εφ'όσον η επιχείρηση θα απασχολεί 
πάνω από είκοσι (20) εργαζόμενους και ένα (1) μέλος θα 
είναι εκπρόσωπος κοινωνικού φορέα της περιοχής. Τα 
υπόλοιπα μέλη θα είναι δημότες ή κάτοικοιτου Δήμου με 
πείρα ή γνώσεις σχετικές με το αντικείμενο της επιχεί¬ 
ρησης. 

Το Δημοτικό Συμβούλιο ορίζει, από τα μέλη του Διοικητι¬ 
κού Συμβουλίου, τον Πρόεδρο και τον Αντιπρόεδρό του. 

4. Διάρκεια: 

Η διάρκεια της Δημοτικής Επιχείρησης θα είναι είκοσι (20) 
χρόνια από τη δημοσίευση της απόφασης του Γενικού 
Γραμματέατης Περιφέρειας Ιονίων Νησιών στην Εφημερί¬ 
δα της Κυβέρνησης. 


5. Έδρα: 

Έδρα της Δημοτικής Επιχείρησης θα είναι ο οικισμός του 
Κάστρου του Δημοτικού Διαμερίσματος Περατάτων του 
Δήμου Λειβαθούς Κεφαλληνίας. 

6. Κεφάλαιο της Επιχείρησης: 

Το κεφάλαιο της Επιχείρησης ορίζεται στο ποσό των 
7.538 ευρώ. 

7. Πόροι της Επιχείρησης: 

Οι πόροι της Επιχείρησης είναι τα έσοδα που προέρχο¬ 
νται απότις διαφημίσεις, τους συνδρομητές και γενικώς την 
άσκηση της δραστηριότητάς της καθώς και οι πρόσοδοι 
από την περιουσία της, τα δάνεια, κληρονομιές, δωρεές και 
λοιπές επιχορηγήσεις. 

8. Διάλυση: 

Η Επιχείρηση διαλύεται: 

α) Με απόφαση του Δημοτικού Συμβουλίου με την από¬ 
λυτη πλειοψηφία των μελών του, 

β) όταν λήξει, χωρίς να παραταθεί, η διάρκειάτης, 

γ) Σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωση πτώχευσης η εκκαθάριση γίνε¬ 
ται από εκκαθαριστές που ορίζονται από το Δημοτικό Συμ¬ 
βούλιο. Με την εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις ρευστοποιείται η 
περιουσία και πληρώνονται τα χρέη της Επιχείρησης. Το 
υπόλοιπο περιέρχεται στον Δήμο. 

Η συγκρότηση, λειτουργία και αρμοδιότητες των οργά¬ 
νων διοίκησης, η οργάνωση, η λειτουργία, η διαχείριση και 
εποπτείατης Επιχείρησης, διέπονται απότις σχετικές με τις 
δημοτικές και κοινοτικές Επιχειρήσεις διατάξεις του 
Π.Δ/τος 410/95 και άρθρο 2 της 25027/84 απόφασης του 
Υπουργού Εσωτερικών ΦΕΚ 244 Β'. 

9. Κάλυψη της δαπάνης: 

Από τις διατάξεις αυτής της απόφασης προκαλείται δα¬ 
πάνη σε βάρος του Κ.Α. 05/161.9 ζ'του προϋπολογισμού 
του Δήμου Λειβαθούς με ποσό 6.000 ευρώ για το έτος 
2003. 

Για τα επόμενα έτη το ύψος της δαπάνης δεν είναι δυνα¬ 
τό να υπολογιστεί. 

Η απόφαση αυτή να δημοσιευθεί στην Εφημερίδατης Κυ- 
βερνήσεως. 

Αργοστόλι, 9 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 

-♦- ( 8 ) 

Χορήγηση άδειας ασκήσεως επαγγέλματος Κοινωνικής 
Λειτουργού στην Μυλωνά Καλλιόπη του Δημητρίου 
κατοίκου Χαλκίδας, Κύμης και Αγ. Μαρίνας 16. 

Ο ΝΟΜΑΡΧΗΣ ΕΥΒΟΙΑΣ 

Με την 8200/12.9.2003 απόφαση του Νομάρχη Εύβοιας 
χορηγείται στην Μυλωνά Καλλιόπη του Δημητρίου άδεια 
άσκησης επαγγέλματος Κοινωνικής Λειτουργού. 

Ο Νομάρχης 

ΑΘΑΝΑΣΙΟΣ ΜΠΟΥΡΑΝΤΑΣ 

0 ) 

Χορήγηση άδειας ασκήσεως επαγγέλματος Κοινωνικής 
Λειτουργού στην Μουστάκα Κωνσταντίνα του Ευαγγέ¬ 
λου, κατοίκου Χαλκίδας, Αποστολή 5. 

Ο ΝΟΜΑΡΧΗΣ ΕΥΒΟΙΑΣ 

Με την8199/12.9.2003 απόφαση του Νομάρχη Εύβοι¬ 


ας χορηγείται στην Μουστάκα Κωνσταντίνα του Ευαγ¬ 
γέλου άδεια άσκησης επαγγέλματος Κοινωνικής Λει¬ 
τουργού. 

Ο Νομάρχης 

ΑΘΑΝΑΣΙΟΣ ΜΠΟΥΡΑΝΤΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




